HR
31.5.2023.
Službeni list Europske unije
L 141/49
PROVEDBENA ODLUKA KOMISIJE (EU) 2023/1054 оd 30. svibnja 2023.
o utvrđivanju pravila za primjenu Uredbe (EU) 2021/696 Europskog parlamenta i Vijeća u pogledu portfelja usluga državnih satelitskih komunikacija koje nudi sustav uspostavljen u okviru Svemirskog programa Unije
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2021/696 Europskog parlamenta i Vijeća od 28. travnja 2021. o uspostavi Svemirskog programa Unije i osnivanju Agencije Europske unije za svemirski program te o stavljanju izvan snage uredaba (EU) br.
912/2010, (EU) br. 1285/2013 i (EU) br. 377/2014 i Odluke br.
541/2014/EU (1), a posebno njezin članak 63. stavak 3., budući da: (1)
U skladu s člankom 62.
Uredbe (EU) 2021/696, u okviru komponente državnih satelitskih komunikacija („GOVSATCOM”) satelitski komunikacijski kapaciteti i usluge trebaju se povezati u objedinjeni skup Unijinih satelitskih komunikacijskih kapaciteta i usluga s odgovarajućim sigurnosnim zahtjevima.
(2)
U skladu s člankom 63. stavkom 1.
Uredbe (EU) 2021/696 pružanje kapaciteta i usluga GOVSATCOM-a treba osigurati kako je utvrđeno u portfelju usluga.
Portfelj usluga trebao bi se temeljiti na potrebama zajednica korisnika državnih satelitskih komunikacija uključivanjem fleksibilnih i prilagodljivih usluga GOVSATCOM-a.
Stoga bi trebao obuhvaćati usluge s kraja na kraj, usluge ograničenog kapaciteta i usluge neograničenog kapaciteta.
(3)
Portfelj usluga trebao bi obuhvaćati postojeće i očekivane kapacitete i usluge koje treba uključiti u objedinjeni skup Unije.
Stoga je u portfelj usluga potrebno uključiti različite mogućnosti za latenciju, frekvencijske pojaseve, razine sigurnosti i druga obilježja.
(4)
Kako bi se osiguralo pružanje usluga, potrebno je opisati postupak za zahtjeve za usluge koje korisnici GOVSATCOM-a upućuju GOVSATCOM-ovim centrima.
Nadležna tijela GOVSATCOM-a trebala bi djelovati kao posrednici u tom postupku.
(5)
Kako bi se osigurala najbolja usklađenost ponude i potražnje za uslugama GOVSATCOM-a, dostupnost usluga potrebno je temeljiti na ponudi i potražnji objedinjenih i dijeljenih satelitskih kapaciteta i nabavljenih usluga.
(6)
Mjere predviđene u ovoj Odluci u skladu su s mišljenjem Programskog odbora u sastavu GOVSATCOM-a,
DONIJELA JE OVU ODLUKU:
Članak 1.
Definicije Za potrebe ove Odluke primjenjuju se definicije iz članka2.
Provedbene odluke Komisije (EU) 2023/1055 (2).
(1) SL L 170, 12.5.2021., str. 69.
(2) Provedbena odluka Komisije (EU) 2023/1055 od 30. svibnja 2023.
o utvrđivanju pravila o dijeljenju i određivanju prioriteta satelitskih komunikacijskih kapaciteta, usluga i korisničke opreme radi ispunjavanja funkcije iz članka 66. stavka 2.
Uredbe (EU) 2021/696 Europskog parlamenta i Vijeća (vidjeti stranicu 57. ovoga Službenog lista).